OpenLLM-France/wikimedia huggingface dataset:
# Kilian Frankiny

Kilian Frankiny (Reckingen-Gluringen, 26 de gener de 1994) és un ciclista suís. Professional des del 2017 al BMC Racing, actualment corre a l'equip Team Qhubeka Assos. En el seu palmarès destaca el Giro de la Vall d'Aosta de 2016.

## Palmarès

* 2016
** 1r al Giro de la Vall d'Aosta i vencedor d'una etapa

### Resultats a la Volta a Espanya

* 2017. No surt (16a etapa)
* 2019. 21è de la classificació general

### Resultats al Giro d'Itàlia

* 2018. 43è de la classificació general
* 2020. 77è de la classificació general
* 2021. 57è de la classificació general

## Referències

* ↑ «Kilian Frankiny termine sur une bonne note», Plantilla:1er septembre 2016. [Consulta: 26 abril 2018].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Kapitónovo

Kapitónovo (en rus: Капитоново) és un poble del krai de Krasnoiarsk, a Rússia, segons el cens del 2017 tenia 59 habitants. Pertany al districte municipal d'Aguínskoie.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26. [Consulta: 20 desembre 2018].
# Belinda Meuldijk

Belinda Meuldijk (Oostvoorne, 7 de gener de 1955) és una actriu i lletrista neerlandesa.
És la filla del també actor Wim Meuldijk, creador de la molt popular sèrie televisiva infantil Pipo de Clown («Pipo el pallasso»). De molt jove va créixer al món de l'espectacle. Es va obrir pas al gran públic amb el seu paper d'Esther a la pel·lícula Soldaat van Oranje (1977) del director Paul Verhoeven.
Com a escriptora va debutar el 1980 amb el llibre Mooie mensen («Gent bonica»). El 2014 va publicar la novel·la autobiogràfica Terug naar Ibiza («Tornada a Eivissa») on descriu la Eivissa encara força intacta de l'inici dels anys setanta del segle xx quan son pare hi havia comprat una casa. Amb quinze anys s'hi va trobar amb Jim Morrison de The Doors –que li va dedicar una cançó– i va dançar amb Salvador Dalí sense saber qui era.
El 1980 va conèixer el cantant Rob de Nijs amb qui va ser casat de 1984 a 2006. Van tenir dos fills. Va escriure la majoria de les lletres de les cançons de de Nijs. Després d'un temps amarg de separació, van tornar a trobar-se i Meuldijk va tornar a escriure la lletra de set cançons de l'àlbum de de Nijs Niet voor het laatst (2017) i va continuar participant en l'àlbum de comiat Het is mooi geweest (2019). De 2011 a gener 2016 era casat amb Thierry Duval.
El 2001 va rebre el premi Gouden Harp per a la seva obra.

## Referències

* 1 2 «Belinda Meuldijk» (en neerlandès). Theater NL, 2021. [Consulta: 29 març 2021].
* ↑ Bromberg, Frits «“Mooie mensen”: voorzichtig debuut van Belinda Meuldijk» (en neerlandès). Leidse Courant, 26-03-1980, pàg. 9.
* 1 2 «Belinda Meuldijk gaat 'Back to Ibiza' in nieuw boek» (en neerlandès). De Stem. DPG Media, 10-07-2013. [Consulta: 29 març 2021].
* ↑ «Belinda Meuldijk schreef 'masochistische liedjes' voor ex-man Rob de Nijs» (en neerlandès). Nu.nl, 24-10-2017. [Consulta: 29 març 2021].
* ↑ Nijen Twilhaar, Harrie «Belinda Meuldijk: ‘Dit wordt mijn diepe buiging voor Rob’ [Això esdevé el meu adéu respectuós per a Rob]». De Telegraaf, 03-03-2020.
* ↑ «Tweede huwelijk Belinda Meuldijk loopt op de klippen» (en neerlandès). Algemeen Dagblad, 24-08-2016.
* ↑ «De Friese popgroep De Kast en tekstschrijfster Belinda Meuldijk hebben de Gouden Harpen 2001 toegekend gekregen. Dat heeft muziekorganisatie Conamus maandag bekendgemaakt…» (en neerlandès). De Volkskrant, 12-02-2002.

## Bibliografia

* –. Alle songteksten : 1980-2020 [Totes les lletres 1980-2020] (en neerlandès). Amsterdam: Brave New Books, 2020. ISBN 978-94-6418-525-6.
* –. Terug naar Ibiza [Tornada a Eivissa] (en neerlandès). Brave New Books, 2014, p. 196. ISBN 9789402126013. Publicat en anglès amb el pseudònim Belinda Duval com Back to Ibiza.
# Kapitsaïta-(Y)

La kapitsaïta-(Y) és un mineral de la classe dels silicats. Rep el nom en honor del físic rus Piotr Leonídovitx Kapitsa (Пётр Леони́дович Капи́ца) (Kronstadt, Imperi Rus, 8 de juliol de 1894 - Moscou, Unió Soviètica, 8 d'abril de 1984). Va rebre nombrosos premis inclòs el Premi Nobel de Física de 1978 pel seu treball en física de baixes temperatures.

## Característiques

La kapitsaïta-(Y) és un silicat de fórmula química (Ba,K,Pb)₄(Y,Ca)₂Si₈(B,Si)₄O$_{28}$F. Cristal·litza en el sistema triclínic. La seva duresa a l'escala de Mohs és 5,5.
Segons la classificació de Nickel-Strunz, la kapitsaïta-(Y) pertany a «09.CH - Ciclosilicats amb dobles enllaços de 4[Si₄O₁₂]$^{8-}$» juntament amb els següents minerals: hialotequita, iraqita-(La), steacyita, turkestanita i arapovita.

## Formació i jaciments

Va ser descoberta a la glacera Darai-Pioz, situada a les muntanyes Alai, dins la Serralada Tien Shan, a la Regió sota subordinació republicana (Tadjikistan). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Kapitsaite-(Y)» (en anglès). Mindat. [Consulta: 29 maig 2019].
# José Miguel López Quevedo

José Miguel López Quevedo, més conegut com a Josemi (Madrid, 6 d'agost de 1974) és un exfutbolista madrileny, que jugava de davanter.
Debuta en Primera la temporada 92/93 amb el Rayo Vallecano, tot jugant dos partits. Els següents anys alternaria el filial i el primer equip, tot destacant la temporada 94/95, en la qual va marcar 4 gols en 25 partits, la meitat com a titular. La temporada 95/96 jugaria de nou a Primera amb el Rayo, 14 partits la majoria com a suplent.
Posteriorment militaria al CA Osasuna (96/97) i al Real Jaén (97/98).

## Enllaços externs

* Fitxa de Josemi
# Liffey

El Liffey (anglès) o An Life (gaèlic irlandès) és un riu que travessa Dublín, la capital d'Irlanda, d'oest a est. Des del seu naixement en Sally Gap (Comtat de Wicklow), recorre 125 quilòmetres fins que desemboca en la badia de Dublín, al Mar d'Irlanda. El Liffey neix al Sally Gap, a prop de Kippure, una de les muntanyes de Wicklow, i recorre prop de 125 km entre els comtats de Wicklow, Kildare i Dublín, abans de desembocar a la mar d'Irlanda. Existeixen tres centrals hidroelèctriques en el curs del riu, situades en Poulaphouca, Golden Falls i Leixlip.

## Vegeu també

* Rius d'Irlanda
# Mons

«Mons» té aquests significats:
* Mons (Bèlgica), ciutat de Bèlgica capital de la província d'Hainaut a Valònia, al marge del riu Haine
* Mons (Charente), municipi al departament del Charente (regió de Nova Aquitània, França)
* Mons (Charente Marítim), municipi al departament del Charente Marítim (Nova Aquitània)
* Mons (Gard), municipi al departament del Gard (regió d'Occitània, França)
* Mons (Haute-Garonne), municipi del departament de l'Alta Garona (Occitània)
* Mons (Hérault), comú al departament de l'Erau (Occitània)
* Mons (Puy-de-Dôme), municipi al departament del Puèi Domat (regió d'Alvèrnia-Roine-Alps, França)
* Mons (Var), municipi al departament del Var (regió de Provença – Alps – Costa Blava, França)
* Mons-en-Baroeul, municipi al departament del Nord (regió dels Alts de França)
* Mons-Boubert, municipi al departament del Somme (Alts de França)
* Mons-en-Laonnois, municipi al departament de l'Aisne (Alts de França)
* Mons-en-Montois, municipi al departament de Sena i Marne (regió d'Illa de França)
* Mons-en-Pévèle, municipi al departament del Nord (Alts de França)
* Athis-Mons, municipi al departament d'Essonne (Illa de França)
* Cantó d'Athis-Mons, cantó al districte de Palaiseau (departament d'Essonne, França)
* Estrées-Mons, municipi al departament del Somme (Alts de França)
* Saint-Georges-de-Mons, municipi al departament del Puèi Domat (Alvèrnia-Roine-Alps)
* Saint-Germain-et-Mons, municipi al departament de la Dordonya (Nova Aquitània)
* Saint-Pal-de-Mons, municipi al departament de l'Alt Loira (Alvèrnia-Roine-Alps)
* Saint-Pierre-de-Mons, municipi al departament de la Gironda (Nova Aquitània)
# Torrent de les Pujadetes

El torrent de les Pujadetes és un curs d'aigua dels termes municipals de Granera, a la comarca del Moianès, i de Gallifa, a la comarca del Vallès Occidental.

## Terme municipal de Granera

Es forma en el vessant nord de la Serra de la Caseta, al límit dels termes municipals de Gallifa i de Granera, des d'on davalla cap al nord-est formant un arc convex cap al nord que acaba agafant la direcció sud-est. En aquest tram el seu curs pertany al terme de Granera, passant a llevant del Coll de Bardissars, a migdia dels Quatre Camins, i al sud-oest del Serrat de les Pedres.

## Terme municipal de Gallifa

Entrant ja en el terme de Gallifa, davalla passant pel costat nord-est de l'esmentada Serra de la Caseta, deixant a la dreta la Baga de les Pujadetes i a l'esquerra, dalt la carena, la masia de les Pujadetes. Travessa la Parada d'en Ramiro i després el paratge dels Bardissars, on troba la Font de les Pujadetes. Al cap de poc, sempre en direcció sud-est, s'ajunta amb el Sot de les Avellanedes per tal de formar el torrent de la Pinassa al nord del Serrat Punxegut i al nord-oest de les Genesteres.

## Referències

* El torrent de les Pujadetes en el seu entorn, a l'Institut Cartogràfic de Catalunya
# Susanne Aalto

Susanne Aalto (Eskilstuna, 28 de novembre de 1964) és una professora sueca de radioastronomia geodèsica a l'Observatori Espacial Onsala al departament d'Espai, Terra i Medi Ambient de la Universitat Tecnològica de Chalmers. És professora de radioastronomia des de l'any 2013. Entre 1994 i 1999, va completar els seus estudis de postdoctorat a l'Observatori Steward de la Universitat d'Arizona i a Caltech als Estats Units d'Amèrica.
El 1999, Aalto va rebre el Premi Albert Wallin de la Royal Society for Science and Knowledge a Göteborg, Suècia. Investiga l'evolució i el moviment de les galàxies mitjançant radiotelescopis i la radiació de les molècules.

## Joventut i educació

Aalto va néixer el 28 de novembre de 1964 a Eskilstuna, Suècia. El 1994, es va convertir en la primera dona doctorada en radioastronomia de Suècia amb una dissertació sobre la radiació de les molècules com una manera d'estudiar les galàxies que formen moltes estrelles simultàniament (galàxies d'esclat d'estrelles).

## Referències

* ↑ «Susanne Aalto | Chalmers» (en anglès). Universitat Tecnològica de Chalmers.
* ↑ «Space, Earth and Environment | Chalmers» (en anglès). Universitat Tecnològica de Chalmers. Arxivat de l'original el 2021-06-23. [Consulta: 19 novembre 2022].
* ↑ «Prisade chalmersforskare» (en suec). Universitat Tecnològica de Chalmers. Arxivat de l'original el 2013-09-28. [Consulta: 19 novembre 2022].
* ↑ «Där stjärnor föds» (en suec). Forskning & Framsteg, 01-01-2005.
* ↑ Cain, Fraser «Gas Clouds in the Whirlpool Galaxy» (en anglès). Universe Today, 07-06-2004.
* ↑ «Amb una passió ardent pels núvols de gas fred, Susanne Aalto Bergman és una mica inusual com a ràdioastrònoma...» (en suec). Alba. Med en het passion för kalla gasmoln är Susanne Aalto Bergman något så ovanligt som en kvinnlig radioastronom. Med hjälp av radioteleskop studerar hon kolliderande galaxer och de gaser som ger upphov till våldsamt utbrott av stjärnbildning, så kallade starbursts. Men det finns en mer jordnära fråga som berör henne nästan lika mycket som kolossala molekylmoln i rymden och det är rädslan för matte och fysik bland tjejer. Metoden att få fler av dem intresserade är hon klar över. - Det behövs ett korståg för att få fler kvinnor till naturvetenskapen. (Amb una passió ardent pels núvols de gas fred, Susanne Aalto Bergman és una mica inusual com a ràdioastrònoma. Mitjançant radiotelescopis, estudia les galàxies en col·lisió i els gasos que donen lloc a esclats violents de formació estel·lar, els anomenats esclats estel·lars. Però hi ha un tema més real que la preocupa gairebé tant com els colossals núvols moleculars de l'espai i és la por a les matemàtiques i la física entre les noies. Ella sap el mètode per aconseguir que s'interessin més. - Cal fer una croada per incorporar més dones a les ciències naturals.)
* ↑ Aalto, S. Molecular Clouds in Starburst Galaxies (en anglès), 1994. Arxivat 2014-01-07 a Wayback Machine.
# Koto

«Koto» té aquests significats:
* Koto (instrument musical), instrument de corda pinçada d'origen xinès, similar a una cítara, i característic de la música tradicional japonesa
* Koto (Rússia), poble al krai de Khabàrovsk, a Rússia
* Kōtō, municipi i districte especial de Tòquio, a la regió de Kantō, Japó
* Kotō, vila japonesa al Districte d'Echi, a la Prefectura de Shiga
* Nakazawa Koto (1839 - 1927), espadatxina samurai del període Bakumatsu japonès
# Kita (Sakai)

Kita (北区, Kita-ku) és un dels set districtes que formen la ciutat de Sakai, a la prefectura d'Osaka, Japó. El nom de Kita, que traduït al català vol dir "nord", fa referència a la posició geogràfica del districte dins del municipi.

## Geografia

El districte de Kita, com bé indica el seu nom, es troba localitzat al nord del terme municipal de la ciutat de Sakai, a l'oest de la prefectura d'Osaka i adscrita a la regió de Senboku. Kita-ku limita amb la ciutat d'Osaka al nord, amb el districte de Sakai a l'oest i amb els districtes de Nishi, Naka i Higashi al sud, així com amb Mihara a l'est.

### Barris

* Okumoto
* Kanaoka
* Kita-Nagao
* Kita-Hanada
* Kuramae
* Kurotsu
* Shinonome-Higashimachi
* Shin-Kanaoka
* Shinbori
* Sendō
* Tokiwa
* Nagasone
* Naka-Nagao
* Nakamura
* Naka-Mozu
* Notō
* Higashi-Asakayama
* Higashi-Uenoshiba
* Higashi-Mikunigaoka
* Mamezuka
* Minami-Nagao
* Minami-Hanada
* Miyamoto
* Mozu-Akahata
* Mozu-Umekita
* Mozu-Ume
* Mozu-Nishino
* Mozu-Honmachi
* Mozu-Ryōnan
* Yashimo-Kita

## Història

El districte es va crear l'1 d'abril de 2006 en ser declarat el municipi de Sakai una ciutat designada pel govern japonés. Abans d'això, la zona que actualment comprén el districte ja formava part de Sakai. La flor del districte és la verdolaga des de febrer de 2013.

## Transport
### Ferrocarril

* Metro d'Osaka
** Kita-Hanada - Shin-Kanaoka - Nakamozu
* Ferrocarril Elèctric Nankai
** Nakamozu - Shirasagi
* Ferrocarril Ràpid de Senboku
** Nakamozu

### Carretera

* Autopista Hanshin
Pel districte no passa cap carretera nacional.

## Referències

* ↑ https://map.yahoo.co.jp/address?ac=27146
* ↑ «Còpia arxivada». Arxivat de l'original el 2020-10-08. [Consulta: 4 octubre 2020].
* ↑ http://www.pref.osaka.lg.jp/koho/links/city.html
* ↑ «Còpia arxivada». Arxivat de l'original el 2020-10-10. [Consulta: 4 octubre 2020].
# Känerkinden

Känerkinden és un municipi del cantó de Basilea-Camp (Suïssa), situat al districte de Sissach.

## Enllaços externs

* Känerkinden en Alemany, Francès o Italià al Diccionari històric de Suïssa.
* Web oficial del municipi
# Kärdla

Kärdla és una vila de l'illa estoniana d'Hiiumaa i capital del municipi de Hiiu i del comtat homònim. Fins al 2013 va ser una ciutat amb estatus de municipi urbà, però es va fusionar amb el municipi rural de Kõrgessaare per donar lloc a l'actual municipi de Hiiu.

## Geografia

Kärdla està localitzada en la costa nord-oriental de Hiiumaa, al costat del golf de Tareste (Tareste laht). Al sud-est de la vila s'hi troba el cràter de Kärdla, originat per un meteorit, que té 455 milions d'anys. Per la vila discorren diversos rierols. A Kärdla també hi ha molts pous artesians.

## Història

Kärdla va ser esmentada per primera vegada el 1564 com un poble habitat per suecs. El seu creixement va estar notablement influït per la fàbrica de teles fundada el 1830. El 1849 es va construir un port. Tant el port com la fàbrica van ser destruïts en la Segona Guerra Mundial. Kärdla va rebre l'estatus de burg el 1920 i de ciutat el 1938.

## Població

| 1897 | 1922 | 1934 | 1939 | 1959 | 1970 | 1979 | 1989 | 2000 | 2010 |
| 1718 | 1580 | 1454 | 1524 | 2688 | 2969 | 3426 | 4126 | 3672 | 3634 |

## Vegeu també

* Aeroport de Kärdla

## Enllaços externs

* Web oficial Arxivat 2005-09-06 a Wayback Machine. (únicament en estonio)
# Biafades

Els biafades és un grup ètnic de Guinea Bissau, amb petits grups al Senegal i Gàmbia. Aquest grup és sovint considerat com un subgrup dels tenda. Parlen el biafada, que pertany a les llengües nigerocongoleses.

## Demografia

A Guinea Bissau, els Biafada es divideixen en quatre grups. Un petit grup viu a la riba nord del riu Gueba i parla el dialecte Gool. Dos grups més grans viuen a la regió de Quinara, al sud-oest del país, i parlen els dialectes bubwas i guinala. El quart grup viu a la regió de Tombali, a la frontera amb Guinea, i parla el dialecte bagandada.

## Història

Antigament havia estat agrupat en tres regnes: Biguda, Guinala i Bissege.

## Economia

Com la majoria dels africans occidentals, els biafada són agricultors. Els seus cultius bàsics són el blat de moro, la iuca i l'arròs. No obstant això, a causa de la globalització, sinó que també plantegen altres cultius que es van originar en altres parts del món: carabassa, melons, patates, pebrots i tomàquets. També es dediquen a la ramaderia d'ovelles i cabres per a carn, ja que no prenen llet d'aquests animals. Això redueix la importància de la caça.

## Cultura

Una cerimònia celebra com cada nen es prepara per entrar a la pubertat. Una característica d'aquestes cerimònies és la pràctica de circumcisió. Normalment, això s'aplica als homes, però de vegades també a les dones.
En les famílies més conservadores està prohibit a les dones quedar-se embarassada fora del matrimoni. Si això passa, la dona i l'home estan subjectes a un dur càstig coneguda com di minjer justisa (literalment: "justícia per les dones"). Això va ser prohibit a Guinea Bissau, en la dècada de 1970. Tanmateix, en realitat, la poligàmia és comuna.
La majoria de biafades són musulmans sunnites. Alguns, però, són catòlics o animistes que creuen que els objectes tenen esperits. Els biafades barregen l'islam amb ritus animistes. Prop d'una dotzena de biafades són protestants, la majoria residents a Biafada. Altres biafades són catòlics a la capital.

## Referències

* ↑ Biafada a The Joshua Project
* 1 2 3 The Joshua Project: Biafada people. Retrieved March 5, 2013, to 02: 18 pm.
* ↑ ORIGEN EN AFRICA DE ALGUNOS APELLIDOS (consulta 5 de març de 2013, to 12:39 pm)
* ↑ Philip J. Havik & M. D. D. Newitt Creole Societies in the Portuguese Colonial Empire p. 58
# Parotet

* Per a altres significats, vegeu «odonat».
El Parotet és un monument molt conegut de la ciutat de València, situat a la rotonda d'Europa, a l'est de la ciutat, a la vora de la Ciutat de les Arts i les Ciències i la Torre de França.
Fon dissenyat per l'arquitecte valencià Miquel Navarro i erigit l'any 2003. És un regal a la ciutat de València de la Fundació Caixa d'Estalvis i Mont de Pietat de València, que commemora la creació de l'Obra Social.
Té una alçada de 46 metres.

## Vegeu també

* Font Pública (també coneguda com a Pantera rosa)

## Enllaços externs

* Fitxa tècnica a la pàgina de l'artista.
# Tiberius Cavallo

Tiberius Cavallo (també dit Tiberio) va ser un metge i filòsof natural anglès d'origen ìtalià.

## Biografia

Va néixer a Nàpols on el seu pare era metge.
El 1771 es va traslladar a Londres amb la intenció de seguir una carrera mercantil, però es va fixar en la tasca científica i va fer moltes millores en instruments de mesura. Va ser membre de la Royal Society el 1779, i des de 1780 a 1792 va ser membre de la societat Bakerian Lecture.
Sovint es va citar a Cavallo com l'inventor de l'amplificador de Cavallo (Cavallo's multiplier), que era un aparell per amplificar la càrrega elèctrica petita fent-la observable i mesurable en un electroscopi. També treballà en el camp de la refrigeració, i la seva tasca influencià Jean-Pierre Blanchard. Publicà sobre el emperament musical.
Morí a Londres el 21 de desembre de 1809.

## Obres

Va publicar nombrosos treballs sobre la física, incloent:
* A Complete Treatise on Electricity (1777)
* Treatise on the Nature and Properties of Air and other permanently Elastic Fluids (1781)
* History and Practice of Aerostation (1785)
* Treatise on Magnetism (1787)
* Elements of Natural and Experimental Philosophy (1803)
* Theory and Practice of Medical Electricity (1780)
* Medical Properties of Factitious Air (1798).
Contribuí en la Rees's Cyclopaedia en els articles sobre l'electricitatricity, maquinària i mecànica.

## Referències

* ↑ Archive Bakerian lectures 1799 - 1775
* ↑ , on the "pocket electrometer".
* ↑ «UCL Bentham Project». Arxivat de l'original el 2009-01-22. [Consulta: 5 gener 2014].
* ↑ «FAI Ballooning Commission - Spring 2001 Newsletter». Arxivat de l'original el 2006-02-18. [Consulta: 5 gener 2014].
* ↑ «The Russell Collection of Early Keyboard Instruments - Dr. Smith's "Equal-Harmony"». Arxivat de l'original el 2006-09-29. [Consulta: 5 gener 2014].
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* An Account of Some New Electrical Experiments by Tiberius Cavallo Philosophical Transactions of the Royal Society Vol. 67 December 1777 pages 48–55
# Forceville

Forceville és un municipi francès situat al departament del Somme i a la regió dels Alts de França. L'any 2017 tenia 175 habitants.
El 2007 comptava amb 68 famílies i 76 habitatges. La població en edat de treballar era de 98 persones, 80 eren actives.
El 2007, hi havia una empresa de comerç i reparació d'automòbils i una empresa classificada com a «altres activitats de serveis». El 2000 hi havia dotze explotacions agrícoles que ocupaven un total de 693 hectàrees.

## Referències

* ↑ Logement, 1968-2007
* ↑ Population et logements par commune depuis le recensement de 1962 (1961 pour les Dom) à 1999
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Forceville a l'INSEE.
* Évolution et structure de la population Fitxa amb el detall de dades de Forceville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Moss Point

Moss Point és una població dels Estats Units a l'estat de Mississipi. Segons el cens del 2000 tenia 17.653 habitants.

## Demografia

Segons el cens del 2000, Moss Point tenia 17.653 habitants, 6.714 habitatges, i 5.228 famílies. La densitat de població era de 344,8 habitants per km².
Dels 6.714 habitatges en un 31,6% hi vivien nens de menys de 18 anys, en un 44,7% hi vivien parelles casades, en un 23,7% dones solteres, i en un 26% no eren unitats familiars. En el 22,8% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,21.
Per edats la població es repartia de la següent manera: un 26,8% tenia menys de 18 anys, un 9,5% entre 18 i 24, un 25,8% entre 25 i 44, un 25,3% de 45 a 60 i un 12,6% 65 anys o més.
L'edat mediana era de 37 anys. Per cada 100 dones de 18 o més anys hi havia 87,4 homes.
La renda mediana per habitatge era de 32.075$ i la renda mediana per família de 37.712$. Els homes tenien una renda mediana de 31.126$ mentre que les dones 20.550$. La renda per capita de la població era de 15.537$. Entorn del 15,8% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moss Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Moss Point». American Fact Finder. Oficina del Cens dels Estats Units, 12-01-2010.